stanford-oval/wikipedia huggingface dataset:
המיזם הלאומי ישראל דיגיטלית
פעילויות > בריאות דיגיטלית כמנוע צמיחה

התכנית הלאומית "בריאות דיגיטלית כמנוע צמיחה" נועדה לטפל בחסמים המקשים על התפתחות תחום הבריאות הדיגיטלית. בריאות דיגיטלית צפויה לשנות את האופן שבו ניתן טיפול רפואי, ומביאה להתפתחות מגמות מרכזיות בעולם הרפואה: רפואה מונעת ויוזמת, רפואה מותאמת אישית, רפואה מרחוק וגישת המטופל במרכז.
כיום, ישראל נמצאת בעמדת פתיחה מצוינת להיות בין המדינות המובילות בעולם בתחום הבריאות הדיגיטלית, וזאת משתי סיבות עיקריות - מערכת בריאות מתקדמת בעלת היקף ועומק מידע רפואי ממוחשב וייחודה של ישראל כאומת הזנק המתאפיינת בסביבה יזמית (כ-540 סטארט-אפים בתחום זה), הון אנושי איכותי ומחקר אקדמי מוביל.
לתוכנית בתחום הבריאות הדיגיטלית הוצהרו [דרוש מקור]שלוש מטרות מרכזיות:
מערכת הבריאות בישראל תהיה מהמובילות בעולם בהתבסס על פתרונות בריאות דיגיטלית.
תעשיית הבריאות הדיגיטלית בישראל תהיה מנוע צמיחה לאומי ומוקד חדשנות עולמי.
קידום המחקר הקליני והאקדמי בישראל בתחום הבריאות הדיגיטלית.
התכנית, בהשתתפות מטה המיזם הלאומי "ישראל דיגיטלית", משרד הבריאות, משרד רה"מ, אגף התקציבים במשרד האוצר, רשות החדשנות, מל"ג/ות"ת ומשרד הכלכלה והתעשייה, עוסקת בסיוע לשיתופי פעולה בין ארגוני בריאות בישראל לבין יזמים, חברות וחוקרים, ובהקמת תשתיות מחקר במידע בריאות. במרץ 2018 הממשלה אישרה תוכנית רחבת היקף בתקציב של 898 מיליון ש"ח לטובת התכנית. במסגרת זה בתאום עם משרד הבריאות מקודם יישום FHIR במערכת הבריאות.
פעילויות > קידום אוריינות דיגיטלית

כרבע מאוכלוסיית ישראל בגילאי 18 ומעלה חסרי אוריינות דיגיטלית,[דרוש מקור] כלומר אינם משתמשים באינטרנט ואינם נהנים מהתועלות הגלומות בטכנולוגיה ודיגיטציה.
אי לקיחת חלק בפעילויות או שירותים המוצעים באופן דיגיטלי בשל הבדלים בנגישות, היעדר יכולות וידע נדרש להתנהלות בסביבה דיגיטלית מגבירים ומנציחים פערים כלכליים ומשפיעים על האפשרויות למיצוי שירותים וזכויות בכלל תחומי החיים.
המיזם מפתח ומקדם, הן ברמה הלאומית והן ברמה המקומית, שורה של מיזמים ומאמצים לשיפור המיומנויות והיכולות הדיגיטלית של האוכלוסיות המרכזיות המודרות מהעולם הדיגיטלי – חרדים, ערבים ואזרחים ותיקים. בין המיזמים שבתוכנית הלאומית: הפעלת מאות הכשרות פרונטאליות וקורסים מקוונים לאלפי אנשים, מתן מענה לנגישות באמצעות הקמת מרכזי חדשנות, קיום תהליכי היוועצות עם בעלי העניין (גופים ואזרחים) וכדומה.
הערות שוליים

↑  החלטת ממשלה מס' 1046 בדבר הקמת המיזם הלאומי
↑  https://campus.gov.il/ אתר "קמפוס IL", המיזם הלאומי ללמידה דיגיטלית
↑  https://www.265.org.il/ אתר האינטרנט- המיזם הלאומי 265
↑  טליה חסין, ליאור קדם-קדיש והילה דולב, מובילים דיגיטליים – התוכנית לשלטון המקומי : מחזור ב', באתר מכון ברוקדייל, ‏2019
↑  https://www.gov.il/BlobFolder/pmopolicy/des3709_2018/he/digital290418.pdf התכנית הלאומית לבריאות דיגיטלית כמנוע צמיחה
סמליל המיזם הלאומי 265
המצעד היהודי

המצעד היהודי (בעבר: מצעד שירים במעלות) הוא מצעד פזמונים שבועי, המתמקד בשירים חסידיים ודתיים. המצעד מופק ומשודר על ידי השדרן קובי סלע דרך מספר תחנות רדיו ובאינטרנט. המצעד מדורג על ידי הקהל במהלך השבוע באתר האינטרנט של ערוץ שבע.
המצעד החל כמצעד הרשמי של ערוץ שבע. המצעד מכנה את עצמו "המצעד היהודי הוותיק בעולם" ופועל מעל ל־1,230 שבועות.
המצעד מפרסם מדי שבוע דירוג של 16 שירים מהשבוע הקודם. מדי שבוע נוספים שני שירים ל'פינה לשיפוטכם', מתוך 18 שירים אלה מתבקש קהל הגולשים לבחור את חמשת השירים הטובים ביותר לדעתו.
סינדיקציה

המצעד התחיל כאשר קובי סלע היה שדרן בערוץ 7, עם השנים יצא סלע לדרך עצמאית. כיום המצעד משודר בסינדיקציה במספר תחנות רדיו: בערוץ שבע באינטרנט, רדיו קול חי, ישראל 1, רדיו ברסלב, גאולה FM, קול השלום (ניו יורק) ועוד.
פרטי השידורים
| שם התחנה | מדינה | יום שידור | שעת השידור | טכנאי |
| --- | --- | --- | --- | --- |
| גאולה FM | ישראל | רביעי | 19:00 | ישראל ברגר |
| ערוץ 7 | ישראל | רביעי | 20:00 | עוזי ברוך |
| ערוץ 7 | ישראל | מוצ"ש | 19:00 | עוזי ברוך |
| קול הנחל - רדיו ברסלב | ישראל | חמישי | 21:00 | אברהם ציון |
| קודש קווינס | ארצות הברית | שישי | 12:00 | יוסף עופר |
| קול השלום בניו יורק | ארצות הברית | שישי | 12:00 | דוד חכם |
| קול חי | ישראל | מוצ"ש | לאחר התוכנית "מוצ"ש חי" | ישי נוימן |
| קול חי מיוזיק | ישראל | מוצ"ש | לאחר התוכנית "מוצ"ש חי" | ישי נוימן |
| טוקר FM | ישראל | ראשון | 19:00 | יעקב בלוך, ישראל רוזן |
הערות שוליים

↑  דף המצעד באתר ערוץ 7
| מצעדי שירים |
| --- | --- | --- |
| ישראל ישראל | המצעד הבין-לאומי של מדיה פורסט: 2009–2019 • 2020 ואילך המצעד העברי של מדיה פורסט: 2009–2019 • 2020 ואילך המצעד הבין-לאומי השנתי: 1963–1969 • 1970–1979 • 1980–1989 • 1990–1999 • 2000–2009 • 2010–2019 • 2020 ואילך  המצעד העברי השנתי: ה'תשכ"ג-ה'תשכ"ט • ה'תש"ל-ה'תשל"ט • ה'תש"ם-ה'תשמ"ט • ה'תש"ן-ה'תשנ"ט • ה'תש"ס-ה'תשס"ט • ה'תש"ע-ה'תשע"ט • ה'תש"ף ואילך   המצעד היהודי • מצעד המוזיקה היהודית השנתי של קול פליי |  |
| ארצות הברית ארצות הברית | לפני אוגוסט 1958: 1949-1940 • 1958-1950  אחרי אוגוסט 1958: 1969-1958 • 1979-1970 • 1989-1980 • 1999-1990 • 2009-2000 • 2019-2010 • 2020 ואילך |  |
| הממלכה המאוחדת הממלכה המאוחדת | מצעד הסינגלים הבריטי: 1959-1952 • 1969-1960 • 1979-1970 • 1989-1980 • 1999-1990 • 2009-2000 • 2019-2010 • 2020 ואילך  מצעד הדאנס הבריטי: 2009-2000 • 2019-2010 • 2020 ואילך |  |
| מצעדים נוספים | המצעד הרשמי של גלגלצ • העשירייה • היטליסט |  |
הוסטוט

הוסטוט (בהונגרית: Hosztót) הוא כפר במחוז וספרם שבמרכז הונגריה.
כמו יישובים רבים באירופה גם בהוסטוט מספר התושבים נמצא בירידה. כך, בשנת 1990 היה מספר התושבים 123 ובשנת 2020 רק 57 תושבים.
יהודי הוסטוט

בהוסטוט חיו שלושה יהודים בשנת 1840 ושבעה יהודים בשנת 1880. חלק מתושבי הכפר נרצחו בשואה.
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
↑  תיעוד יהודים מהוסטוט שנרצחו בשואה באתר יד ושם
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת שימג |
| --- | --- | --- |
| יישובים | שימג • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר |  |
החלטה 1583 של מועצת הביטחון של האו"ם

| --- | --- |

אזור הפעולה של יוניפי"ל
 תאריך:  28 בינואר 2005
 ישיבה מספר:  5,117
 קוד:  S/RES/1583 (מסמך)
 נושא:  המצב במזרח התיכון
 סיכום הצבעה:  15 הצביעו בעד 0 הצביעו נגד 0 נמנעו 
 תוצאה:  התקבלה
 הרכב מועצת הביטחון
 חברות קבועות:  הרפובליקה העממית של סין הרפובליקה העממית של סין צרפת צרפת רוסיה רוסיה הממלכה המאוחדת הממלכה המאוחדת ארצות הברית ארצות הברית
 חברות לא קבועות:  אלג'יריה אלג'יריה ארגנטינה ארגנטינה בנין בנין ברזיל ברזיל דנמרק דנמרק יוון יוון יפן יפן הפיליפינים הפיליפינים רומניה רומניה טנזניה טנזניה
החלטה 1583 של מועצת הביטחון של האו"ם היא החלטה של מועצת הביטחון של האו"ם שהתקבלה במועצת הביטחון של האומות המאוחדות ב-28 בינואר 2005, והיא עוסקת בהארכת המנדט של יוניפי"ל לשמירת השלום בגבול ישראל–לבנון בשישה חודשים, עד 31 ביולי 2005.
ההחלטה מבוססת על החלטות 425, 426 ו-1553 של מועצת הביטחון של האו"ם והתקבלה פה אחד על ידי 15 המדינות החברות במועצת הביטחון.
עיקרי ההחלטה:
ההחלטה קראה ללבנון וישראל שלא להפר את ריבונות המדינה השכנה באוויר, בים וביבשה.
ההחלטה קראה ללבנון לפרק את המליציות שבדרום לבנון ולהשליט שם את מרותה.
ההחלטה קראה לשתי המדינות לאפשר חופש תנועה ליוניפי"ל וליוניפי"ל לדווח על כל הפרה של ההחלטה על ידי אחד הצדדים.
ההחלטה משבחת את יוניפי"ל על פועלה לפינוי שדות מוקשים וקוראת לכל הצדדים לספק מפות עדכניות של מיקומי שדות המוקשים.
הסיירות מסדרת קרסי

| --- | --- |
אה"מ יוריאלוס עוגנת באוסטרליה
אה"מ יוריאלוס עוגנת באוסטרליה
 תיאור כללי
 סוג אונייה:  סיירת משוריינת
 צי:  הצי המלכותי הבריטי
 דגל הצי:  
 סדרה קודמת:  הסיירות מסדרת דייאדם
 סדרה עוקבת:  הסיירות מסדרת דרייק
 אוניות בסדרה:  קרסי, סאטלג', אבוקיר, הוג, בקצ'אנט, יוריאלוס
 ציוני דרך עיקריים
 מספנה:  Fairfield Shipbuilding and Engineering Company 
 תחילת הבנייה:  1898
 הושקה:  1899–1901
 תקופת הפעילות:  1901–1921 (כ־20 שנה)
 אחריתה:  3 טובעו, 3 נגרטו
 מידות
 הֶדְחֶק:  12,000 טון
 אורך:  143.9 מטר
 רוחב:  21.2 מטר
 שוקע:  8.2 מטר
 נתונים טכניים
 מהירות:  21 קשרים
 גודל הצוות:  725–760 איש
 הנעה:  30 דוודים המזינים 2 מנועי קיטור בהספק 21,000 כוחות סוס
 צורת הנעה:  2 מדחפים
 אמצעי לחימה
 שריון:  שריון עיקרי – 51–152 מ"מ   שריון סיפון – 25–76 מ"מ   צריחי תותחים – 150 מ"מ   ברבטות – 152 מ"מ   מגדל הניווט – 305 מ"מ   מחיצות – 127 מ"מ
 חימוש:  2 תותחי 9.2 אינץ' (234 מ"מ)   12 תותחי 6 אינץ' (152 מ"מ)   12 תותחי 12 פאונד (76 מ"מ (3 אינץ'))   3 תותחי 3 פאונד (47 מ"מ (1.9 אינץ'))   2 צינורות טורפדו 18 אינץ' (450 מ"מ)
 
הסיירות מסדרת קרסי היו סדרה של שש סיירות משוריינות שנבנו עבור הצי המלכותי בסביבות שנת 1900. שילוב התכנון שלהם של זוג תותחי 9.2 אינץ' ודפנות משוריינות שימש כדי לתת מענה לביקורת שהופנתה נגד סדרת דייאדם הקודמת - התקדמות שהתאפשרה הודות לגידול של 1,000 טון בתפוסה לעומת קודמיהם. הספינות היו יציבות במיוחד, למעט רגישות לזינוק.
שירות

עד 1908 שירתו הספינות במימי הבית, הים התיכון והמזרח הרחוק. עם פרוץ מלחמת העולם הראשונה הקימו קרסי, אבוקיר, הוג, בקצ'אנטה ואוריאלוס את שייטת הסיירות השביעית. בשל התיישנות הספינות ובגלל שהן הופעלו על ידי חיילי מילואים חסרי ניסיון נודעה השייטת בשם "שייטת הפיתיון החי". כינוי זה התגלה כנבואי כאשר קרסי, הוג ואבוקיר הוטבעו בתקרית 22 בספטמבר 1914 על ידי הצוללת הגרמנית U-9 ליד החוף ההולנדי. לאחר שהסיירת הראשונה נפגעה, הסיירות הבאות נעצרו כדי לאסוף ניצולים, והפכו את עצמם למטרות קלות לטורפדות.
אוניות הסדרה

אה"מ קרסי: הושקה ב-4 בדצמבר 1899, טורפדה וטבעה ב-22 בספטמבר 1914
אה"מ סאטלג': הושקה ב-18 בנובמבר 1899, הוצאה משירות ב-9 במאי 1921
אה"מ אבוקיר : הושקה ב-16 במאי 1900, טורפדה וטבעה ב-22 בספטמבר 1914
אה"מ הוג: הושקה ב-13 באוגוסט 1900, טורפדה וטבעה ב-22 בספטמבר 1914
אה"מ בקצ'אנט: הושקה ב-21 בפברואר 1901, הוצאה משירות ב-1 ביולי 1920
אה"מ יוריאלוס: הושקה ב-20 במאי 1901, הוצאה משירות ב-1 ביולי 1920
| שם האונייה | המספנה | יצרנית המנועים | תאריך> הנחת השדרית | תאריך> השקה | תאריך> סיום הבנייה | עלות לפי> (BNA 1904) | עלות לפי> (BNA 1906) | גורל>  | גורל>  |
| --- | --- | --- | --- | --- | --- | --- | --- | --- | --- |
| קרסי | Fairfield‏, Govan | Fairfield | 12 באוקטובר 1898 | 14 בדצמבר 1899 | 28 במאי 1901 | £780,110 | £749,324 | טורפדה 22 בספטמבר 1914 |  |
| סאטלג' | J Brown Clydebank | Clydebank Company | 15 באוגוסט 1898 | 18 בנובמבר 1899 | 6 במאי 1902 | £790,706 | £755,690 | נגרטה 9 במאי 1921 |  |
| אבוקיר | Fairfield, Govan | Fairfield | 9 בנובמבר 1898 | 16 במאי 1900 | 3 באפריל 1902 | £783,883 | £751,118 | טורפדה 22 בספטמבר 1914 |  |
| הוג | Vickers‏, Barrow | Vickers | 14 ביולי 1898 | 13 באוגוסט 1900 | 19 בנובמבר 1902 | £787,507 | £749,809 | טורפדה 22 בספטמבר 1914 |  |
| בקצ'אנט | John Brown Clydebank | John Brown | 15 בפברואר 1899 | 21 בפברואר 1901 | 25 בנובמבר 1902 | £787,230 | £787,230 | נגרטה 1 ביולי 1920 |  |
| יוריאלוס | Vickers‏, Barrow | Vickers | 18 ביולי 1899 | 20 במאי 1901 | 5 בינואר 1904 | £817,880 | £782,901 | נגרטה 1 ביולי 1920 |  |
גלריה

תרשים הסיירות, מ-Brassey's Naval Annual‏ 1906
מבט מימין על צריח התותח 9.2 אינץ'
מבט מאחור על צריח התותח 9.2 אינץ'
הסיכאזם

הקדושים עולם בסולם הדרגות אל ההאלהה ואל ישו, כששדים מפילים את חלקם. איקונין מן המאה ה-12.
הסִיכאזם (יוונית: Ἡσυχασμός, "[הדוגלים ב-] שקט, שלווה", ביוונית מודרנית מבטאים "איסיכאזמוס", בשפות הסלאביות וברומנית: "איסיכאזם") היא השקפה ותרגולת רוחנית בנצרות האורתודוקסית, המקוימת בעיקר בידי נזירים. ההסיכיסטים שואפים להשיג מצב של דבקות מושלמת באל, בגוף ובנפש, באמצעות פרישות, הרהור ותפילה מדיטטיבית, הנעזרת גם במחוות גופניות. מקיימי המסורת הרבו לדווח על חויה של אור חזק המקיף את המתרגל, שלפי האמונה הוא האור שקרן מישו בעת ההשתנות בהר תבור.
לקריאה נוספת

Anita Strezova‏, Introduction, בתוך: Hesychasm and Art: The Appearance of New Iconographic Trends in Byzantine and Slavic Lands in the 14th and 15th Centuries.‏ National University of Australia Press, 2014. עמ' 13–29.
הערות שוליים

↑  ביוונית: ἡσυχία, הסיכיה.
| --- | --- |
בקרת זהויות :  NLI: 987007558045705171  BNE: XX531150  BnF: cb119795198 (data)  GND: 4159706-0  LCCN: sh85060515  NKC: ph121016  SUDOC: 027840247
המיזם לקולנוע ולטלוויזיה בירושלים

| --- | --- |

 תחום:  תעשיית הסרטים 
 מדינה:  ישראל 
 מטה הארגון:  בית הנסן 
 מנהל פעילות:  אייל בנבנישתי
 תקופת הפעילות:  22 ביוני 2008 – הווה (16 שנים) 
 jerusalemfilmfund.com
 
המיזם לקולנוע ולטלוויזיה בירושלים הוא הקרן להשקעה בסרטי קולנוע המופקים בירושלים, ולפיתוח תעשיית הקולנוע בירושלים.
היסטוריה

הקרן הוקמה ב-22 ביוני 2008, ביוזמת הרשות לפיתוח ירושלים, הקרן לירושלים ורנן שור, במאי ומנהל בית הספר לקולנוע ע"ש סם שפיגל. באוגוסט 2008 נבחר יורם הוניג למנהל המיזם, והוא החל לפעול עם תקציב של 7 מיליון שקל.
בתחילת 2010 העניק המיזם תמיכה של שישה מיליון שקלים ל-19 פרויקטים קולנועיים וטלוויזיוניים שנבחרו מתוך 132 בקשות שהוגשו.
עד שנת 2011 גייס המיזם 32 מיליון שקלים לעידוד תעשיית הקולנוע בעיר ולתמיכה בהפקת סרטים שצולמו בשטחה. אחר כך קיבל תקציב ממשלתי נוסף של כ-50 מיליון שקלים (בשנים 2013–2014), והצליח לעלות את כמות הפקות הקולנוע המצולמות בירושלים מתוך כלל הפקות הקולנוע הישראלי, משיעור של כ-5 אחוזים בשנת 2008 לכ-25% ב-2016. עם זאת יוצרים שזכו במענקים מהמיזם התלוננו שלא קיבלנו את הכסף שהובטח להם.
ב-2013 יזם תוכנית להקמת תעשיית אנימציה בירושלים, באמצעות המיזם לקולנוע וטלוויזיה בירושלים גויס תקציב למימון הפקות אנימציה, בין השאר לאולפני דיסני. עד סוף 2017 הופקו ארבעה סרטים אנימציה ושש סדרות אנימציה בינלאומיות בירושלים, שהעסיקו למעלה מ־200 אנימטורים.
בפברואר 2019, השיק המיזם לקולנוע וטלוויזיה בירושלים את "הסצנה", חממה לפיתוח תכנים לקולנוע ולאנימציה מרעיון עד מסך. חממה המעניקה ליוצרים הירושלמים כלים ומשאבים לקידום הפרויקטים שלהם.
ביוני 2022 נבחר לנהל את המיזם אייל בנבנישתי
פעילות

מטרות העל של המיזם הן העצמת הדימוי האנושי של ירושלים באמצעות סרטי קולנוע וסדרות טלוויזיה שעלילתן מתרחשת בעיר, והשקעה בתשתיות בנות קיימא לפיתוח התעשייה בעיר ובעידוד השתלבות יוצרים ירושלמים בתעשיית הקולנוע.
נכון לשנת 2020, השקיע המיזם בהפקת למעלה מ-80 סרטי קולנוע ישראליים ובין לאומיים, סדרות טלוויזיה ופרויקטים באנימציה ובפיתוח עשרות פרויקטים. סרטי המיזם זכו להצלחה גדולה בארץ ובפסטיבלים ברחבי העולם בהם פסטיבל קאן, ברלין, טוקיו ואף מועמדות לפרס האוסקר לסרט הזר הטוב ביותר. חלקם גם זכו להצלחה מסחרית.
המיזם ממוקם בבית הנסן שבירושלים, בקרוב צפוי לעבור לסינמטק שבירושלים.
פעילות > פיתוח תעשייה וקהילת הקולנוע בירושלים

כקרן קולנוע עירונית המיזם פועל עם עיריית ירושלים לפשט את תהליכי ההפקה בירושלים למפיקים זרים ומקומיים, כבערים רבות ברחבי העולם. לראשונה בארץ הוקמה בעירייה מנהלת תיאום הפקות הנותנת שירות ללא עלות לכלל ההפקות בעיר.
המיזם סייע לפתיחת שלוחות של אולפני פוסט פרודקשיין מרכזיים בירושלים ובהקמת אולפני אנימציה ו VR מתקדמים המעסיקים עשרות בוגרים של מוסדות הלימוד הירושלמים בתחום המסיימים את לימודיהם.
במסגרת יצירת "קהילת אקוסיסטם ירושלמית" פועל המיזם לעידוד קשרי עבודה של כל גורמי התחום בעיר: קיום מפגשי הכרות מעשיים ופרסום של פעילות רלוונטית לשיתופי פעולה יצירתיים ותעסוקתיים. חיבור בין מגמות הקולנוע בתיכונים למוסדות להשכלה גבוהה בתחום ושיתופי פעולה ביניהם. בנוסף מעניק המיזם לקהילה הירושלמית תוכניות העשרה מקצועית, לווי מקצועי. כמו כן פועל המיזם ליצירת פרויקטים ייחודיים לשיתופי פעולה בין הגורמים השונים בעיר ודיוק נוהלי המיזם בהתאם למטרות.
פעילות > פעילויות נוספות של המיזם

"הקפיצה המשולשת" - מסלול ייחודי של המיזם לפיתוח והפקת תוכן ישראלי מקורי באנימציה, עבור, בשיתוף והכוונה של חברות אנימציה בינלאומיות. המשתתפים במסלול זוכים בלווי מקצועי אישי על ידי מיטב היוצרים מהארץ ומהעולם וזוכים להיכרות אישית עם מקבלי ההחלטות בגופי אנימציה מובילים בעולם. המסלול פועל החל משנת 2016.
"פסטיבל האנימציה הבינלאומי בירושלים" - הפסטיבל שמתקיים החל מנובמבר 2016 מהווה שיא שנתי של פעילות האנימציה הישראלית בירושלים ובכל הארץ. הפסטיבל מציג את סרטי האנימציה הטובים ביותר מהעולם ומהארץ ומפגיש את הקהל עם מיטב היוצרים. במהלך הפסטיבל שמתקיים בסינמטק ירושלים וברחבי העיר במשך ארבעה ימים משולבת תוכנית ענפה ומגוונת לקהל הרחב ולאנשי מקצוע: סדנאות מעשיות וכיתות אומן לצד תכנים לקהל בוגר ולמשפחות.
פעילות > מסלולי ההשקעה

המיזם בוחר להשקיע בפרויקטים על פי אמות מידה מקצועיות ואמנותיות, תוך התייחסות להכרחיות קיומו של הסיפור בירושלים, מקוריות התסריט, איכות הכתיבה, רמת הבמאי, רמת המפיק, היתכנות ההפקה ועוד.
מסלולי ההשקעה של המיזם:
מסלול לפיתוח תסריט עלילתי לקולנוע
מסלול לפיתוח סדרת טלוויזיה וסדרת רשת
מסלול לפיתוח תכנים דרמטיים לניו מדיה
מסלול הפקה לקולנוע ללא "חבילת הפקה"
מסלול הפקה לקולנוע עם "חבילת הפקה"
מסלול להפקת סרט קטן תקציב
מסלול להפקת סדרת טלוויזיה וסדרת רשת
מסלול לעידוד הפקות תוכן ממוחשב באולפנים בירושלים
מסלול תמיכה בהפקת סרטי סטודנטים
נוהל תמיכה להפקות בינלאומיות עתירות תקציב
מסלול לשת"פ עם גופי שידור בארץ
הקפיצה המשולשת
מסלול חממת הסצנה לפיתוח תסריטים
מסלול חממת הסצנה לפיתוח פרויקטים באנימציה
סרטים והסדרות שהופקו במימון המיזם

במשך השנים תמך המיזם בהפקתם של עשרות סרטים וסדרות טלוויזיה בירושלים, בין השאר:
"הערת שוליים" (תסריטאי ובמאי: יוסף סידר מפיק: דוד מנדיל, מובי פלוס) - מועמד לפרס האוסקר בקטגוריית הסרט הזר. זוכה פרס התסריט, פסטיבל קאן 2011. זוכה תשעה פרסי אופיר 2011 כולל פרס הסרט הטוב.
"עספור" (תסריטאים: גיא עמיר וחנן סביון במאי: רני סער מפיק: אודי סגל סומיוקו בע"מ) - זוכת פרס האקדמיה הישראלית לסדרת דרמה יומית הטובה ביותר. הסדרה שודרה ב-HOT וזכתה לתהודה ארצית וקבעה שיא של 18 מיליון הורדות ב-VOD.
"שליחותו של הממונה על משאבי אנוש" (עיבוד על פי ספרו של א.ב יהושע; תסריטאי: נח סטולמן. במאי: ערן ריקליס מפיק: חיים ואסתי מקלברג – תותים הפקות) - זכה בחמישה פרסי אופיר לשנת 2010, כולל פרס הסרט הטוב, זוכה פרס המבקרים וחביב הקהל בפסטיבל לוקרנו 2010.
"הדקדוק הפנימי" (עיבוד על פי ספרו של דויד גרוסמן; תסריטאי-במאי: ניר ברגמן מפיק: אסף אמיר, סרטי ליברטו, נורמה הפקות) - זוכה פרס הסרט הטוב בפסטיבל הקולנוע הבינלאומי בירושלים 2010 ופרס לסרט הטוב טוקיו סקורה בפסטיבל יפן 2010.
"עבודה ערבית" עונה שנייה (תסריטאי: סייד קשוע במאי: שי קפון מפיק: יוני פראן, דרסט) - זוכת פרס האקדמיה לסדרה הקומית הטובה לשנת 2011. הסדרה שודרה בשידורי קשת, ערוץ 2.
"סרוגים" עונה שלישית (יוצרי הסדרה: לייזי שפירא וחווה דיבון במאי: לייזי שפירא מפיקים: דקלה ברקאי ויונתן ארוך). שודר ב-yes.
השוטר (תסריטאי ובמאי: נדב לפיד מפיק: איתי תמיר) - זוכה פרס הסרט הטוב, התסריט והצילום בפסטיבל הקולנוע הבינלאומי בירושלים 2011. זוכה פרס השופטים בפסטיבל לוקרנו 2011. זוכה פרס הסרט הטוב בפסטיבל פילדלפיה 2011. זוכה פרס הקהל בפסטיבל נאנט, צרפת 2011.
"אורחים לרגע" - במאית ותסריטאית: מאיה קניג. מפיקים: אורית זמיר ויואב רועה, גם סרטים השתתף בפסטיבל ברלין בתחרות generation +14 2012.
"ילדי ראש הממשלה" - עונה ראשונה. (תסריטאים: נועה רוטמן, שחר מגן במאי: אלון בנארי מפיק: רם לנדס, קודה תקשורת) שודר ב HOT
"אורים ותומים" (תסריטאים: שוקי בן-נעים, אלעד חן, אוהד זקבך במאי: אריאל בנבג'י יועץ אמנותי: עודד דוידוף מפיקים: אולפני הרצליה). שודר ב-yes
"פולישוק"
"מכתוב" (2017) סרט שבוים על ידי עודד רז ותסריט הסרט נכתב על ידי חנן סביון וגיא עמיר המופיעים בסרט כשחקנים הראשיים.
הערות שוליים

↑  נירית אנדרמן, קרן לקולנוע חדשה ב-7 מיליון שקל בשנה, באתר הארץ, 25 ביוני 2008
↑  נירית אנדרמן, יורם הוניג מונה למנהל קרן הקולנוע, באתר הארץ, 4 באוגוסט 2008
↑  מרב יודילוביץ', 19 פרויקטים יזכו לתמיכת הקרן הירושלמית, באתר ynet, 15 בפברואר 2010
עינב שיף‏, ירושלים משקיעה בקולנוע ובטלוויזיה הישראליים, באתר וואלה, 15 בפברואר 2010
↑  עוז רוזנברג, קולנוע | עיריית י-ם מציעה תמיכה לסרטים זרים שיצולמו בשטחה, באתר הארץ, 14 באוגוסט 2011
↑  נירית אנדרמן, הממשלה אישרה תקציב נוסף לקידום תעשיית הקולנוע בירושלים, באתר הארץ, 29 במאי 2014
↑  נירית אנדרמן, יוצרים שזכו במענקים מהמיזם הירושלמי לקולנוע מתלוננים: לא קיבלנו את הכסף, באתר הארץ, 8 באפריל 2017
↑  נירית אנדרמן, המיזם לקולנוע וטלוויזיה ירושלים יוזם תוכנית להקמת תעשיית אנימציה ישראלית, באתר הארץ, 23 באוקטובר 2013
↑   נירית אנדרמן, אולפני דיסני יפיקו סדרת אנימציה בירושלים, באתר הארץ, 16 ביוני 2015
1 2 3  ליאת בכרך, תנופת הקולנוע הירושלמי – תעשייה של מיליונים, באתר כל העיר, 3 בנובמבר 2017
↑  דפנה יעקובוס רנצר, תרבות בירושלים: הצלחה גדולה לסרטים שצולמו בעיר, באתר כל העיר, 29 בינואר 2017
↑  דפנה יעקובוס רנצר, המיזם לקולנוע: חממה מקומית לפיתוח סרטי אנימציה, באתר כל העיר, 28 בפברואר 2019
↑  עכבר העיר, המיזם לקולנוע וטלוויזיה בירושלים יתמוך בקומדיה ואנימציה, באתר הארץ, 20 בינואר 2013
↑   נירית אנדרמן, על סט הסרט החדש של יוצרי "עספור", באתר הארץ, 4 ביולי 2016
הסיירות מסדרת דבונשייר

| --- | --- |
אה"מ אנטרים
אה"מ אנטרים
 תיאור כללי
 סוג אונייה:  סיירת משוריינת
 צי:  הצי המלכותי הבריטי הצי המלכותי הבריטי
 סדרה קודמת:  הסיירות מסדרת מונמות'
 סדרה עוקבת:  הסיירות מסדרת דיוק אוף אדינבורו
 ציוני דרך עיקריים
 מספנה:  מספנת צ'טהאם 
 תחילת הבנייה:  1902
 הושקה:  1903–1904
 תקופת הפעילות:  1905–1922 (כ־17 שנים)
 אחריתה:  2 אבדו, 4 נגרטו
 מידות
 הֶדְחֶק:  11,020 טון
 אורך:  144.3 מטר
 רוחב:  20.9 מטר
 שוקע:  7.3 מטר
 נתונים טכניים
 מהירות:  22 קשרים
 גודל הצוות:  610 איש
 הנעה:  23 דוודים המזינים 2 מנועי קיטור בהספק 21,000 כוחות סוס
 צורת הנעה:  2 מדחפים
 אמצעי לחימה
 שריון:  שריון עיקרי – 51–152 מ"מ   שריון סיפון – 19–51 מ"מ   צריחי תותחים – 130 מ"מ   ברבטות – 152 מ"מ   מגדל הניווט – 305 מ"מ   מחיצות – 127 מ"מ
 חימוש:  4 תותחי 7.5 אינץ' (191 מ"מ)   6 תותחי 6 אינץ' (152 מ"מ)   2 תותחי 12 פאונד (76 מ"מ (3 אינץ'))   18 תותחי 3 פאונד (47 מ"מ (1.9 אינץ'))   2 צינורות טורפדו 18 אינץ' (450 מ"מ)
 
הסיירות מסדרת דבונשייר הייתה קבוצה של שש סיירות משוריינות שנבנתה עבור הצי המלכותי בעשור הראשון של המאה ה-20. כל אוניות הסדרה שירתו במלחמת העולם הראשונה. ארגייל נהרסה, והמפשייר הוטבעה על ידי מוקש ימי. ארבעת השורדות נגרטו זמן קצר לאחר המלחמה.